Diari Oficial de la Generalitat Valenciana


Sumari del DOGV 7513, del 27-04-2015 (2015/3624)

Convocatòria d'Assemblea General ordinària.
-------------------------------------------

### Dades del document

Número de DOGV
:   7513

Data del DOGV
:   27-04-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/3624


Organisme emissor
:   Caja Rural San José de Burriana

Tipus de document
:   Convocatòria

Convocatòria d'Assemblea General ordinària. [2015/3624]  
En compliment de l'acord adoptat pel Consell Rector d'aquesta entitat, en la seua sessió de data 30 de març de 2015 i de conformitat amb el legalment i estatutàriament establit, es convoca tots els socis d'aquesta caixa rural per a celebrar Assemblea General ordinària, el pròxim dia divendres 29 de maig de 2015, en el saló d'actes del local social d'aquesta caixa rural, Centre de Formació i Promoció, situat al carrer de la Carrera, 17 de Borriana, a les 19.30 hores en primera convocatòria i a les 20.00 hores en segona, a fi de tractar dels diferents punts del següent  
  
  
Ordre del dia  
Primer. Confecció de la llista d'assistents i constitució de l'Assemblea General.  
Segon. Informació general del president de la caixa rural de Borriana.  
Tercer. Informació del nomenament del nou director general en substitució de l'anterior.  
Quart. Examen i aprovació de la gestió social, dels comptes anuals i informe de gestió de l'entitat corresponents a l'exercici 2014.  
  
Cinqué. Aprovació, si escau, de la proposta de distribució dels resultats de l'exercici 2014.  
Sisé. Aprovació, si escau, de la liquidació del pressupost d'ingressos i despeses del fons de formació i promoció cooperativa de l'exercici anterior i pla d'inversions i despeses d'aquest fons per a l'exercici en curs.  
Autorització al Consell Rector perquè tinga facultats en l'àmbit de la gestió del fons de formació i promoció cooperativa respecte del pressupost de 2016 fins a la celebració de la pròxima Assemblea General ordinària.  
Seté. Aprovació de la retribució de les aportacions socials corresponent a l'exercici de 2015; ratificació dels pagaments a compte realitzats en 2014.  
Delegació en el Consell Rector, fins a la celebració de l'Assemblea General ordinària de l'any 2016, per a la fixació del tipus d'interès de les aportacions al capital social, temps i forma de pagament.  
Huité. Nomenament i, si s'escau, renovació dels auditors de comptes.  
Nové. Fixació de la quantia de les dietes dels membres del Consell Rector, i aspectes addicionals sobre la matèria. Adopció dels acords que, si s'escau, corresponguen.  
Dècim. Concessió de facultats al Consell Rector, al seu president i al secretari del Consell, així com als corresponents substituts estatutaris.  
  
Onzé. Qüestions urgents o complementàries que resulten necessàries. Acords que siguen procedents, si escau. Suggeriments i preguntes en relació amb els assumptes de la convocatòria.  
Dotzé. Aprovació immediata de l'acta per la pròpia Assemblea o, si no n'hi ha, designació de dos socis ?amb els seus suplents- per a l'aprovació ulterior d'aquella, juntament amb el president, dins dels 15 dies següents.   
  
Borriana, 30 de març de 2015.- El president: Eduardo Salas Gargallo.  
  
Nota: conforme al que es disposa en l'article 34 de la Llei de Cooperatives de la Comunitat Valenciana i en l'article 18 del Reial Decret 84/1993, de 22 de gener, els comptes anuals, l'informe de gestió, l'informe d'auditoria i els altres documents referents a les restants propostes sobre les quals ha de decidir l'Assemblea es troben a la disposició dels socis en el domicili social de l'entitat, on podran ser examinats, de 09.00 a 14.00 hores, durant tots els dies hàbils següents al dia de l'anunci de la present convocatòria, excepte dissabtes, i fins al dia de celebració de l'Assemblea; els socis tindran dret a rebre gratuïtament, prèvia sol·licitud per escrit, còpia dels indicats documents.